Diari Oficial de la Generalitat Valenciana


Sumari del DOGV 10820, del 18-12-2024 (2024/13086)

RESOLUCIÓ de 12 de desembre de 2024, de la Presidència, per la qual es regula i concedix una subvenció directa a l'associació cultural Espai de No Ficció Nofic Docs València per a l'organització de l'octava edició de DOCS València.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10854

Data del DOGV
:   18-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13809

CVE
:   FNJG-F-1002-24862

Data del document
:   12-12-2024

Organisme emissor
:   Institut Valencià de Cultura

Tipus de document
:   Resolució

Descriptors 

:   * ajuda pública
    * promoció cultural

L’article 22 de la Llei 38/2003, de 17 de novembre, general de subvencions, establix en l’apartat 2.a la possibilitat de concedir de manera directa les subvencions previstes nominativament en els pressupostos generals de l’Estat, de les comunitats autònomes i de les entitats locals, en els termes inclosos en els convenis i en la normativa reguladora d’estes subvencions. D’altra banda, l’article 168 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, establix que podran concedir-se de manera directa, mitjançant la resolució, les subvencions previstes nominativament en la Llei de pressupostos de la Generalitat, i s’entenen com a tals aquelles que tinguen un objecte, una dotació pressupostària i un destinatari que figuren inequívocament en els seus annexos.

El pressupost de la Generalitat per a l’any 2024, aprovat per la Llei 8/2023, de 27 de desembre, de pressupostos de la Generalitat per a l’exercici 2024 (DOGV 9756, 30.12.2023), arreplega, en el capítol IV del programa pressupostari de l’Institut Valencià de Cultura, la línia de subvenció S1024, de regulació nominativa, el beneficiari de la qual és Espai de No Ficció Nofic Docs València, per a l’organització de la VI edició de DOCS València en el 2024, amb una dotació de 75.000 euros, amb la finalitat de col·laborar en l’organització, realització, promoció i difusió de DOCS València, fira valenciana del documental. Es tracta, per tant, d’una subvenció de caràcter nominatiu prevista en la Llei 8/2023, de 27 de desembre, de pressupostos de la Generalitat per a l’exercici 2024.

L’Institut Valencià de Cultura (IVC), segons l’article 2.2 del seu Reglament d’organització i funcionament, aprovat pel Decret 5/2013, de 4 de gener, del Consell, atribuïx a esta entitat de dret públic el foment i l’impuls de la creació artística en les arts escèniques, el circ, la música, l’audiovisual i les arts contemporànies, així com promocionar-ne la difusió, i, en conseqüència, la convocatòria i la gestió de subvencions, ajudes i incentius de les diverses matèries culturals integrades en l’IVC.

El Pla estratègic de subvencions de la Vicepresidència Primera i Conselleria de Cultura i Esport 2024-2026, aprovat mitjançant la Resolució de 12 de febrer de 2024, de la Vicepresidència Primera i Conselleria de Cultura i Esport, preveu en l’annex únic la línia de subvenció S1024, nomenada «DOCS València», amb l’objectiu estratègic d’impulsar la creació de documentals i amb l’objectiu específic de foment de la indústria documental valenciana.

DOCS València és una associació sense ànim de lucre que té com a fi, en general, promocionar el cinema documental, i que es concreta en l’organització de DOCS València, festival internacional de cinema documental, de caràcter anual, que es complementa amb altres activitats culturals dirigides a oferir un espai acadèmic d’exhibició, formatiu i d’intercanvi entorn del gènere de cinema documental, així com una plataforma per a la promoció de la indústria d’este gènere.

S’ha aplicat el que disposa el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques. Les subvencions que es concedixen en la present resolució no necessiten ser notificades a la Unió Europea, ja que no complixen els requisits de l’article 107 del Tractat de funcionament de la Unió Europea; en concret, perquè no suposen un avantatge econòmic, ja que l’entitat a la qual es dirigix la subvenció no exercix activitat econòmica que puga oferir béns o servicis en el mercat i, per això, no hi ha possibilitat de falsejament de la competència que afecte els intercanvis comercials entre estats membres. Ni tampoc es pot considerar una ajuda d’estat perquè es tracta d’una mesura general en la qual els destinataris últims són tant els mateixos agents culturals com les altres persones interessades en el sector cultural.

La legitimació i representació del president de l’Institut Valencià de Cultura per a dictar la present resolució deriva del Decret 17/2024, de 12 de juliol, del president de la Generalitat per la qual es disposa el cessament i nomenament de persones titulars de determinades conselleries de la Generalitat, i de conformitat amb el que s’establix en l’article 4.2, lletres a i j del Reglament d’organització i funcionament de l’Institut Valencià de Cultura, aprovat pel Decret 5/2013, de 4 de gener, del Consell. Ha de tindre’s en compte que la disposició final primera de la Llei 1/2018, de 9 de febrer, de la

Generalitat, reguladora de l’Institut Valencià d’Art Modern, establix que «l’entitat de dret públic CulturArts Generalitat passa a denominar-se Institut Valencià de Cultura».

Així mateix, l’article 160.4, lletra d), de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, assenyala que les persones que presidisquen els organismes públics i les entitats de dret públic seran les competents per a la concessió de les subvencions nominatives. Per tot el que s’ha exposat, havent seguit els tràmits que s’indiquen en l’article 168.1.A de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, d’acord amb el que establix la Llei 8/2023, de 27 de desembre, de pressupostos de la Generalitat per al 2024,

RESOLC

*Primer. Atorgament i objectiu*

Atorgar la concessió directa d’una subvenció destinada a l’associació cultural Espai de No Ficció Nofic Docs València (DOCS València a partir d’ara), per un import de 75.000 euros per a finançar la celebració de l'octava edició del festival internacional de cinema documental DOCSVALÈNCIA.

*Segon. Raons d’interés públic que concorren en esta concessió*

La possibilitat de concedir una subvenció, de caràcter nominatiu, a l’associació cultural Docs València està prevista en l’article 22.2.a de la Llei 38/2003, de 17 de novembre, general de subvencions, i en l’article 168.1.A de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i així està contemplat de manera expressa en el pressupost de la Generalitat per a 2024, en la línia de subvenció S1024, denominada «DOCS València», amb la finalitat de col·laborar en l’organització, realització, promoció i difusió de DOCS València, fira valenciana del documental, amb una dotació de 75.000 euros.

La subvenció regulada en esta resolució té caràcter singular, derivat del caràcter excepcional i únic de l’entitat sol·licitant i en vista de l’activitat que motiva el procediment en qüestió, derivat del projecte presentat per DOCS València i la finalitat de la Generalitat de col·laborar amb l’impuls del cinema documental i l’oferiment d’una plataforma valenciana per a la promoció de la indústria d’este gènere, segons les determinacions expressament contemplades per la Llei 8/2023, de 27 de desembre, de pressupostos de la Generalitat per a l’exercici 2024.

*Tercer. Entitat beneficiària*

L’entitat beneficiària de la subvenció és l’associació cultural Espai de No Ficció Nofic Docs València.

*Quart. Activitat subvencionada*

L’import de l’ajuda està destinat a la celebració de l’octava edició del festival internacional de cinema documental DOCS València, segons el que establix el seu pla d’actuació adjunt com a annex II. Estes activitats constituïxen l’expressió de les mesures de foment cultural a les quals l’IVC pretén donar suport sense cap tipus de contraprestació directa.

*Quint. Gastos subvencionables*

1. Seran subvencionables tots els gastos de naturalesa corrent que estiguen vinculats de manera indubtable a la intervenció i a l’execució de les activitats pressupostades i autoritzades, i que siguen estrictament necessaris per a la realització de les activitats, sempre que complisquen les normes sobre justificació i control establides i que es destinen al finançament de la consecució dels objectius concretats en l’actuació.

Es considerarà gasto realitzat el que s’haja pagat efectivament abans de finalitzar el període de justificació establit en esta resolució. No s’acceptaran en cap cas els gastos següents com a justificats a l’efecte de l’ajuda concedida, llevat que es prove de manera fefaent que tenen relació directa i necessària amb les activitats subvencionades:

– L’adquisició de material susceptible d’inventariar.

– Els servicis de càtering, restauració i àpats promocionals. Excepcionalment, es podrien acceptar gastos de restauració si estan vinculats directament amb una activitat concreta i prevista en la planificació.

– Els gastos accessoris als desplaçaments (pàrquing, peatges d’autopistes, etc.).

– L’edició de publicacions alienes als continguts de l’activitat.

– Els gastos relacionats amb actes de presentació pública d’activitats o de qualsevol altre tipus d’activitat promocional.

– L’impost sobre el valor afegit (IVA) per a les entitats que tenen dret a deducció.

– Els gastos financers, els recàrrecs i les sancions administratives o penals, excepte els derivats de la constitució de garanties bancàries per a accedir a pagaments anticipats de l’ajuda concedida.

– Els regals a persones que no estiguen previstos com a premi oficial de reconeixement en les activitats de l’entitat beneficiària.

– Gastos generats o pagats fora del termini de vigència de l’ajuda concedida.

Entre els gastos subvencionables es poden incloure els següents:

a) Gastos directes: seran subvencionables els gastos que siguen necessaris per a realitzar l’activitat subvencionada, sempre que estiguen relacionats amb l’activitat i siguen indispensables per a l’adequada preparació o execució de l’activitat.

b) Gastos de personal intern: seran subvencionables els costos (salari i Seguretat Social) de personal intern de l’entitat beneficiària, necessaris per a realitzar l’activitat subvencionada.

S’inclouran en la partida de gastos de personal els derivats de la contractació de personal, totalment o parcialment, per a la seua intervenció en l’activitat subvencionable, sempre que hi haja relació laboral, fixa o temporal, entre l’entitat beneficiària i la persona treballadora.

En el document de justificació de l’activitat subvencionable, l’entitat sol·licitant indicarà el percentatge de la jornada laboral que el personal dedique al projecte. No s’inclouran els gastos originats per les persones integrants de les juntes directives o dels consells de direcció de les entitats beneficiàries ni de les contraparts.

2. D’acord amb el que disposa l’article 31 de la Llei 38/2003, de 17 de novembre, general de subvencions, el cost d’adquisició dels gastos subvencionables haurà de ser conforme al valor de mercat. Si és el cas, l’òrgan gestor podrà fer la comprovació del valor del mercat amb els mitjans que s’indiquen en l’article 170 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

3. Les activitats que se subvencionen podran executar-se a partir de l’1 de gener del 2024 i fins a la data de finalització del termini per a la presentació de la justificació.

*Sext. Quantia*

L’import de la subvenció s’establix en un màxim de 75.000 euros. Este import s’abonarà amb càrrec a la línia de subvenció S1024, de la secció G0118, de l’entitat, consignada en el pressupost de la Generalitat per a l’exercici 2024.

*Sèptim. Vigència*

La resolució de concessió tindrà efectes des de l’endemà de la publicació en el DOGV i mantindrà l’eficàcia fins al 15 de desembre del 2024. No obstant això, els gastos subvencionables es poden haver produït des de l’1 de gener del 2024.

Esta resolució de concessió no es pot prorrogar, de conformitat amb el que establix l’article 168.1.A de la Llei 1/2015, segons el qual les subvencions nominatives no poden tindre caràcter plurianual, excepte les subvencions de capital en què el beneficiari siga una altra administració pública territorial.

*Octau. Procediment*

1. L’entitat beneficiària haurà de manifestar, en el termini de quinze dies hàbils a partir de la publicació d’esta resolució en el *Diari Oficial de la Generalitat Valenciana*, la conformitat amb la concessió de la subvenció i amb estes bases reguladores, d’acord amb el model que s’inclou com a annex I de la present resolució. Si no manifesta l’acceptació en el termini establit, es considerarà que renuncia a la subvenció concedida.

2. El model de conformitat, degudament omplit i firmat, haurà de presentar-se telemàticament en el registre electrònic de l’Institut Valencià de Cultura, en l’enllaç <https://sede.ivc.gva.es/sta/carpetapublic/doevent?app_code=sta&page_code=catalogo&lang=ca>

3. En el cas que el compte bancari de l’entitat no estiga donat d’alta en la Generalitat o que calga modificar les dades del compte bancari, l’entitat haurà de donar d’alta les seues dades a través del sistema PROPER, en compliment de l’Orde 2/2022, de la Conselleria d’Hisenda i Model Econòmic, per la qual es regulen les actuacions i els tràmits d’alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, i en compliment també de la Resolució de 16 de juny de 2022, del conseller d’Hisenda i Model Econòmic, per la qual s’aprova la implementació del sistema informàtic PROPER i es regulen les actuacions administratives automatitzades de la Intervenció de la Generalitat Valenciana. L’enllaç al sistema PROPER és el següent: <https://www.gva.es/va/inicio/procedimientos?id_proc=22611>

4. D’acord amb el que disposa l’article 68 de la Llei 39/2015, d’1 d’octubre, del procediment administratiu comú de les administracions públiques, si el document de conformitat s’ha formalitzat de manera incompleta o no s’han complit els requisits i aportat els documents que s’indiquen en esta base, es requerirà a la persona interessada que en un termini de deu dies hàbils esmene la falta o aporte els documents preceptius, amb la indicació que, si no ho fa, es considerarà que desistix. Este desistiment, i, per tant, l’arxivament de l’expedient, es veurà reflectit en la resolució subsegüent, que s’haurà de dictar en els termes que preveu l’article 21 de la norma esmentada; quedarà sense efecte la concessió de la subvenció i perdrà, així, el dret a percebre-la.

*Nové. Òrgan gestor*

La tramitació i la gestió de la subvenció corresponen al Servici d’Ajudes de l’Institut Valencià de Cultura.

*Dècim. Obligacions de l’entitat beneficiària*

1. L’entitat beneficiària d’esta subvenció  quedarà obligada a:

a) Dur a terme el programa d’activitats corresponents a l’octava edició de Docs València i que s’ajusten als objectius als quals l’IVC pretén donar suport. En este sentit, l’entitat subvencionada ha presentat per registre electrònic, amb caràcter previ a la firma d’esta resolució, el programa d’activitats que finança l’ajuda rebuda, així com el pressupost total de l’activitat inclosa en l’àmbit de la subvenció directa concedida.

b) Incorporar la marca o logotip de l’Institut Valencià de Cultura, que ha d’aparéixer en les activitats de DOCS València acompanyat expressament de la frase: «Amb el patrocini de l’Institut Valencià de Cultura», d’acord amb les normes d’identitat corporativa d’esta institució.

c) Informar sobre el compliment de les obligacions de publicitat activa que assenyala l’article 4 de la Llei 1/2022, de 13 d’abril, de transparència i bon govern de la Comunitat Valenciana, a través de la publicació en la seua pàgina web de la subvenció concedida i el text íntegre d’esta resolució, com a entitat privada que percep subvencions de l’Administració autonòmica per un import superior a 50.000 euros, o quan les ajudes o les subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros, a través de la publicació en la seua pàgina web de l’import de la subvenció, de l’entitat pública concedent i del programa d’activitats subvencionat.

En este sentit, l’entitat queda sotmesa a l’article 18 de la Llei 38/2003, general de subvencions, en el qual s’establix el marc general de publicitat en matèria de subvencions perquè té caràcter de legislació bàsica de l’Estat, de conformitat amb la disposició final primera de la Llei general de subvencions, a l’empara de l’article 149.1.13a, 14a i 18a de la Constitució.

En este sentit, tot el material gràfic i audiovisual publicitari que es realitze (cartells, fullets, pancartes, DVD, CD i la resta de documentació i material utilitzat) indicarà que l’activitat subvencionada es realitza en col·laboració amb la Generalitat Valenciana i l’Institut Valencià de Cultura, i les inclusions o les mencions que es realitzen en les pàgines web oficials per a donar repercussió a les activitats incorporaran, si correspon, els logotips que la Generalitat Valenciana i l’Institut Valencià de Cultura faciliten.

Respecte de les campanyes de publicitat que es duguen a terme, s’haurà de respectar el que establix la Llei 12/2018, de 24 de maig, de la Generalitat, de publicitat institucional per a l’interés ciutadà i la concepció col·lectiva de les infraestructures públiques.

d) Comunicar a l’IVC l’obtenció, si és el cas, de subvencions o ajudes per a la mateixa finalitat, procedents de qualsevol administració o ens públic o privat.

e) Els contractes que formalitze l’entitat beneficiària de la subvenció amb el mateix proveïdor per a realitzar actuacions subvencionades i que tinguen un import igual o superior a 15.000 € (IVA exclòs) requeriran per a la seua acceptació que s’hagen sol·licitat almenys tres ofertes de tres proveïdors diferents, amb caràcter previ a l’adquisició del compromís per a la prestació del servici o l’entrega del bé, llevat que, per les característiques especials que tinga, no hi haja en el mercat més que una empres prestadora o subministradora, o el gasto s’haja realitzat amb anterioritat a la publicació de la present resolució.

Tot això d’acord amb el que preveu l’article 31.3 de la Llei 38/2003, de 17 de novembre, general de subvencions, en relació amb l’article 118.1 de la Llei 9/2017, de 8 de novembre, de contractes del sector públic.

f) Així mateix, abans de dictar-se la proposta de resolució de concessió, Docs València ha acreditat documentalment estar al corrent de les obligacions tributàries davant de la hisenda estatal, autonòmica i amb la Seguretat Social o ha autoritzat l’IVC a obtindre estes dades en nom seu.

De la mateixa manera, la Docs València ha presentat declaració responsable en els termes següents:

– Que no incorre en cap causa de prohibició per a obtindre la condició de beneficiari de les que preveuen els apartats 2 i 3 de l’article 13 de la Llei 38/2003, de 17 de novembre, general de subvencions.

– Que, en el cas d’haver rebut altres ajudes, subvencions, ingressos o recursos rebuts per a la mateixa finalitat, provinents de qualsevol administració o ens públic o privat, nacional, de la Unió Europea o d’organismes internacionals, en cap cas la suma de totes supera el cost de l’activitat subvencionada.

– Que complix les altres obligacions que es consideren bàsiques en l’esmentada Llei 38/2003 i en el Reglament de desplegament i, especialment, les que conté l’article 14.

g) Justificar el compliment dels requisits i les condicions, així com la realització de l’activitat i el compliment de la finalitat que determinen la concessió de la subvenció.

h) Sotmetre’s a les actuacions de comprovació que emprenga l’òrgan que concedix la subvenció i, també, a qualsevol altra actuació de comprovació i control financer que puguen dur a terme els òrgans de control competents i aportar tota la informació que li siga requerida en l’exercici de les actuacions anteriors.

i) Conservar els documents justificatius de l’aplicació dels fons rebuts, inclosos els documents electrònics, mentres puguen ser objecte de les actuacions de comprovació i control.

j) Disposar dels llibres comptables, els registres diligenciats i altres documents auditats degudament, en els termes que exigix la legislació mercantil i sectorial aplicable, així com tots els estats comptables i els registres específics exigibles, amb la finalitat de garantir l’exercici adequat de les facultats de comprovació i control.

k) Presentar tota la documentació relacionada amb la subvenció directa rebuda, també la justificació, a través del registre electrònic de l’IVC:

<https://sede.ivc.gva.es/sta/carpetapublic/doevent?app_code=sta&PAGE_CODE=CATALOGO&lang=CA>

l) Quant a la subcontractació, de conformitat amb el que preveu l’article 29 de la Llei 38/2003, de 17 de novembre, general de subvencions, la persona beneficiària podrà subcontractar amb tercers l’activitat subvencionada, sempre que l’import subcontractat no excedisca el 50 % de l’import de la subvenció, i queden excloses les subcontractacions que no aporten valor afegit al desenrotllament de l’activitat, perquè es considera que obeïxen a servicis que es presten amb preus per damunt dels habituals de mercat. A més, hauran de tindre’s en compte les limitacions que establix l’apartat 7 d’este article quant a la subcontractació amb determinades persones o entitats vinculades a la persona beneficiària.

Els justificants que no complisquen estos paràmetres quedaran exclosos del compte justificatiu i, si és el cas, comportaran la minoració de l’ajuda. A més, de conformitat amb el que indica el punt 7, lletra d, del mateix article, el beneficiari en cap cas podrà concertar l’execució total o parcial de les activitats subvencionades amb persones o entitats vinculades amb el beneficiari, llevat que concórreguen les circumstàncies següents:

1a. Que s’obtinga l’autorització prèvia expressa de l’òrgan concedent.

2a. Que l’import subvencionable no excedisca el cost generat per l’entitat vinculada. L’acreditació del cost s’ha de fer en la justificació, en els mateixos termes que s’establixen per a l’acreditació dels gastos del beneficiari.

2. L’incompliment de les obligacions anteriors produirà la pèrdua del dret al cobrament total o parcial de la subvenció atorgada i tindrà a conseqüència la minoració de la subvenció o, si és el cas, el reintegrament de les quantitats percebudes de conformitat amb el que disposa el resolc catorzé d’esta resolució.

Tot això, sense perjuí, si és el cas, de l’exigència de les responsabilitats corresponents d’acord amb la legislació vigent.

*Onzé. Règim i termini de justificació*

1. La justificació es realitzarà mitjançant un compte justificatiu que s’ha de presentar davant de l’IVC en qualsevol data posterior a la firma de la present resolució i fins al dia 15 de desembre del 2024. Els gastos que no tinguen una relació directa, necessària i inequívoca amb les activitats subvencionades no es tindran en compte a l’efecte de la justificació.

Les factures o els documents equivalents hauran de portar estampillada la frase «Factura presentada a l’Institut Valencià de Cultura per a l’expedient de subvenció (número d’expedient) en el qual s’ha imputat la quantia de (quantia imputada)».

El compte justificatiu haurà d’incloure:

a) Una memòria d’actuació justificativa, relativa al nivell d’execució i satisfacció de les activitats corresponents a l'octava edició del festival Docs València a les quals es referix esta resolució, que anirà acompanyada de la justificació gràfica o documental d’estes en suport digital (fullets, programes de mà, webs, cartells, publicacions en revistes, xarxes socials, etc.).

b) Un informe d’auditoria sotmés a la Llei 22/2015, de 20 de juliol, d’auditoria de comptes, en els termes de l’article 74 del Reglament de la Llei general de subvencions, aprovat mitjançant el Reial decret 887/2006, de 21 de juliol, realitzat per un auditor inscrit com a exercent en el Registre oficial d’auditors de comptes, dependent de l’Institut de Comptabilitat i Auditoria de Comptes. El gasto d’auditoria tindrà la condició de gasto subvencionable amb el límit màxim del 5 % de l’import de l’ajuda prevista en esta resolució. Este informe s’acompanyarà obligatòriament amb el model de relació de justificants, disponible en la pàgina web <http://ivc.gva.es/>.

c) Una memòria econòmica abreujada que contindrà un estat representatiu dels gastos generats en la realització de les activitats subvencionades, degudament agrupats, i, si és el cas, les quantitats pressupostades inicialment i les desviacions produïdes. Esta memòria s’acompanyarà obligatòriament del model de fitxa pressupostària disponible en la pàgina web <http://ivc.gva.es/>

d) Factures o documents equivalents.

2. Així mateix, l’entitat beneficiària haurà d’acreditar, per mitjà d’un certificat expedit per l’òrgan competent, davant de l’òrgan gestor de la subvenció regulada en esta resolució, els punts següents:

a) Que els fons s’han destinat a fer l’activitat per a la qual es van concedir.

b) Que la documentació original acreditativa del gasto efectuat i efectivament pagat es troba en les seues dependències, a la disposició de l’òrgan gestor de la subvenció, de la Intervenció General de la Generalitat i de la Sindicatura de Comptes.

*Dotzé. Forma de pagament de la subvenció*

1. El pagament de la subvenció s’efectuarà, amb caràcter general, mitjançant transferència bancària al compte que s’indique del qual siga titular l’entitat beneficiària, i ha de comptar amb la justificació prèvia documental de l’ús que se n’ha fet. A més, el Servici d’Ajudes de l’IVC expedirà un certificat en el qual conste que s’ha assolit l’objectiu de la concessió de la subvenció. L’import dels gastos justificats serà, com a mínim, igual a l’import de la quantitat màxima concedida, i la quantitat que abonarà l’IVC serà com a màxim l’import dels gastos correctament justificats.

2. No obstant el que disposa l’apartat anterior, i a petició de l’entitat beneficiària, d’acord amb l’article 171.3.a de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, es podrà anticipar fins a un 30 % de l’import total de la subvenció, de manera immediata des de l’endemà de la publicació en el DOGV de la present resolució. A este efecte, l’entitat beneficiària podrà presentar la sol·licitud de pagament anticipat a partir de l’endemà de l’acceptació del Consell d’esta ajuda. El pagament anticipat es farà efectiu sempre que l’IVC dispose de fons. Les quantitats lliurades anticipadament i no justificades hauran de reintegrar-se per mitjà d’un xec nominatiu conformat o bancari, a nom de l’Institut Valencià de Cultura, amb l’abonament dels corresponents interessos de demora, d’acord amb el que preveuen els articles 16 i 62.4 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

3. Podran realitzar-se, a més, abonaments a compte, que suposaran la realització de pagaments fraccionats que respondran al ritme d’execució de les activitats programades, i s’abonaran per una quantia equivalent a la justificació presentada, i sempre que la naturalesa i les característiques de les actuacions permeten este fraccionament a l’efecte de pagament; tot això, de conformitat amb el que establixen l’article 171, epígrafs 2 i 4, de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i l’article 34.4 de la Llei 38/2003, de 17 de novembre, general de subvencions.

Si es dona el cas que se sol·licita un abonament a compte i prèviament s’ha rebut un pagament anticipat, els procediments són compatibles sempre que prèviament s’haja justificat la quantia del pagament que s’haja anticipat.

4. El pagament de la subvenció no es podrà fer mentres el beneficiari no estiga al corrent en el compliment de les obligacions tributàries i amb la hisenda estatal i autonòmica i amb la Seguretat Social. I, per a comprovar-ho, l’entitat beneficiària autoritzarà l’IVC perquè obtinga els certificats pertinents per via telemàtica.

*Tretzé. Compatibilitat de les ajudes*

L’ajuda concedida serà compatible amb altres subvencions, ajudes, ingressos o recursosprocedents de qualsevol administració o ens públic o privat nacional, de la Unió Europea o d’organismes internacionals, i concedits per a la mateixa finalitat prevista en la present resolució. Esta compatibilitat estarà condicionada al fet que l’import de les ajudes, aïlladament o en concurrència amb altres, no supere el cost de l’activitat subvencionada; tot això, de conformitat amb l’article 65.3.c del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol i l’article 168.1.A, apartat c, de la Llei 1/2015, de 6 de febrer, de la Generalitat, d’hisenda, del sector públic instrumental i de subvencions.

*Catorzé. Minoració, anul·lació i reintegrament de les subvencions*

1. Es reduirà proporcionalment la subvenció en cas que la justificació dels gastos produïts no arribe a la quantia atorgada, i també si se subvenciona una part del cost total de l’activitat sense que es justifique l’import total del gasto que suposa el desenrotllament de l’activitat mencionada.

2. La presentació extemporània de la justificació donarà lloc a incoar un procediment per a deixar sense efecte l’acte de concessió de la subvenció. En tot cas es garantirà el dret de l’interessat al tràmit d’audiència.

3. En els casos que preveu l’article 37 de la Llei general de subvencions, els beneficiaris hauran de reintegrar la totalitat o una part de la quantitat percebuda més els interessos de demora corresponents. En estos casos, s’incoarà l’expedient oportú, que, amb l’audiència prèvia de l’interessat, resoldrà la persona titular de l’òrgan gestor de la subvenció.

4. El falsejament o l’ocultació de dades i documents, com que afecta substancialment la concessió i l’entrega de fons públics, donarà lloc a l’exigència de responsabilitats tant en l’orde administratiu com en el jurisdiccional competent.

5. L’Institut Valencià de Cultura es reserva el dret a realitzar totes les inspeccions tècniques i administratives que es consideren necessàries a fi de comprovar l’execució correcta de l’actuació subvencionada. L'incompliment de la normativa ambiental i social, dels compromisos assumits per la persona beneficiària i dels compromisos establits, referits en els apartats primer i segon de l'article 21 del Decret 118/2022, de 5 d'agost, del Consell, constituirà causa de reintegrament de la subvenció, de conformitat amb l'article 37.1.f de la Llei 38/2003, de 17 de novembre, general de subvencions.

*Quinzé. Mètode general de control*

L’Institut Valencià de Cultura exercirà el control administratiu a través de la revisió de la documentació justificativa presentada a fi de confirmar l’execució correcta de l’actuació subvencionada. En compliment de l’article 169.3 de l’LHIS, es comprovarà formalment el 10 % de la quantia de l’ajuda. A més, el control material es durà a terme amb el seguiment i la inspecció de dos activitats, almenys, de les programades, a les quals es faran visites presencials i es documentarà i es comprovarà la realització de les activitats mitjançant fotografies, vídeos o altres mitjans de prova en format electrònic que garantisquen l’adequada realització de l’activitat subvencionada. Tot això, d’acord amb el que establixen els articles 165.1.j i 169 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

D'acord amb l'article 22.1 del Decret 118/2022 els plans de control hauran de comprendre expressament, dins de les actuacions de comprovació material i com a part del control de qualitat, la verificació del compliment de la normativa social i ambiental, dels compromisos de transparència, ètics, socials i ambientals que s'hagueren establit i dels compromisos assumits per la persona beneficiària.

*Setzé. Règim jurídic aplicable*

Esta subvenció es regirà pel que disposa esta resolució, per la Llei 38/2003, de 17 de novembre, general de subvencions, i pel reglament de la llei mencionada, aprovat pel Reial decret 887/2006, de 21 de juliol, excepte en el que afecte els principis de publicitat i concurrència, així com pel que establix la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i altres normes de dret administratiu que resulten aplicables.

*Desseté. Efectes*

La present resolució produirà efectes a partir de l’endemà de la publicació en el DOGV.

Contra esta resolució, que posa fi a la via administrativa, de conformitat amb el que establix l’article 114.c de la Llei 39/2015, d’1 d’octubre, del procediment administratiu comú de les administracions públiques, les persones interessades podran interposar els recursos següents:

a) Potestativament, un recurs de reposició davant de la presidència de l’Institut Valencià de Cultura en el termini d’un mes a comptar de l’endemà de la publicació d’esta resolució en el DOGV, de conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.

b) Directament, un recurs contenciós administratiu davant dels jutjats contenciosos administratius en el termini de dos mesos comptats a partir de l’endemà de la publicació d’esta resolució en el DOGV, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.

Tot això, sense perjuí que els interessats puguen exercir qualsevol altra acció que consideren oportuna.

ANNEX I

*Model de conformitat de la subvenció de concessió directa*

(La sol·licitud ha d’anar acompanyada amb els documents que s’indiquen en l’apartat 6 de la resolució.)

1. IDENTIFICACIÓ DE LA SUBVENCIÓ

– Anualitat:

– Òrgan gestor:

– Import:

– Títol:

2. ENTITAT BENEFICIÀRIA

– Nom o raó social (\*):

– Tipus d’entitat:

– Sigles:

– NIF:

– Adreça:

– Localitat:

– Província:

– Telèfon:

– Adreça electrònica:

– Pàgina web:

(\*) El nom ha de coincidir amb el que figura en esta resolució.

Dades de la persona representant:

– Nom:

– Cognoms:

– DNI/NIF:

– Càrrec:

Dades domiciliàries a l’efecte de notificació:

– Adreça:

– Localitat:

– Província:

– Codi postal:

Dades de la persona de contacte en cas que siga diferent de la persona sol·licitant:

– Nom i cognoms:

– Telèfon:

– Adreça electrònica:

3. DECLARACIÓ RESPONSABLE

a) Segons el que disposa l’article 5 del Decret 165/2010, de 8 d’octubre, del Consell, pel qual s’establixen mesures de simplificació i de reducció de càrregues administratives en els procediments gestionats per l’Administració de la Generalitat i el seu sector públic, done autorització perquè l’Administració obtinga directament l’acreditació del compliment de les obligacions tributàries i amb la Seguretat Social, així com per a la comprovació directa de les dades d’identitat (DNI) i, si és el cas, de residència.

Sí \_                     No \_

En cas de no subscriure l’autorització corresponent, la persona interessada estarà obligada a presentar els documents corresponents juntament amb esta conformitat.

b) Declare que, a la vista de les bases que regixen esta convocatòria, les accepte íntegrament i accepte la subvenció per al projecte al qual es referix esta resolució.

c) Declare que l’entitat que represente no està sotmesa a les prohibicions que preveu l’article 13 de la Llei 38/2003, general de subvencions, que determina la prohibició d’obtindre la condició de beneficiària de subvencions, i ressalta especialment la de no ser deutora per reintegrament de subvencions.

d) Declare que totes les dades que figuren en este document són certes i em compromet, en nom de l’entitat, a destinar l’import de la subvenció que es regula i es concedix en esta resolució a l’objectiu previst.

e) Declare, sota la meua responsabilitat, que els documents que presente són còpia fidel dels originals, els quals s’aportaran a requeriment de l’Administració.

f) Declare que conec l’obligació de comunicar, en els termes indicats en esta resolució, a les persones de qui aporte dades personals al llarg del procediment, especialment en la fase de justificació de la subvenció, que les seues dades es facilitaran a la Conselleria de Cultura, Educació, Universitats i Ocupació, com a responsable del tractament, amb la finalitat de gestionar la subvenció concedida.

4. DADES DEL PROJECTE, PROGRAMA O PLA PER AL QUAL ES CONCEDIX LA SUBVENCIÓ

– Descripció del projecte:

– Data d’inici:

– Data de finalització:

– Resultats previstos:

Data i firma de la persona representant de l’entitat.

L’Institut Valencià de Cultura és responsable del tractament de les dades personals que s’inclouen en este document i, si és el cas, en els documents adjunts, i les tractarà per a gestionar l’acceptació de l’ajuda concedida.

Les persones interessades podran exercir sobre les seues dades els drets d’accés, rectificació, oposició, supressió, limitació del tractament i no ser objecte d’una decisió basada únicament en el tractament automatitzat, segons s’indica en la pàgina següent:

<http://www.gva.es/va/proc19970>. Per a més informació, consulte el registre d’activitat de tractament corresponent que està accessible en la web <https://ivc.gva.es/>

ANNEX II

*Activitats*

Divendres 3 de maig                     Funció de benvinguda

*El mètode Farrer*  | 19.30 | Cines Lys

Dissabte 4 de maig

16.00 | Octubre CCC                     Álef

16.30 | Octubre CCC                     El convenio i la máquina

17.15 | Octubre CCC                     Ella. El agua

18.30 | Cines Lys                     Artifacts Assembly

16.00 | Cines Lys                     Tonantzin Guadalupe

18.00 | Col·legi Major Rector Peset Ganadoras DocsValència 2023

18.00 | Octubre CCC                     Full equip

18.35 | Octubre CCC                     Kalabukú. La semilla del cambio

19.15 | Octubre CCC                     Las voces del éxodo

20.00 | Octubre CCC                     Rara

20.30 | Cines Lys                     Equipo Crònica. Arte de trinxera

20.45 | Octubre CCC                     It’s Consuelo

20.45 | Octubre CCC                     Royo. La manera

20.45 | Octubre CCC                     TrizRouge

20.45 | Octubre CCC                     Vitis vinifera

21.30 | Octubre CCC                     Ñuñuyachiy. Amamantar con afecto y cariño

Diumenge 5 de maig

16.00 | Cines Lys                     Valencia 22. City of Design

16.00 | Octubre CCC                     Ñuñuyachiy. Amamantar con afecto y cariño

16.45 | Octubre CCC                     Rara

17.30 | Octubre CCC                     Las voces del éxodo

18.00 | Cines Lys                     Les mans del Genovés

18.10 | Octubre CCC                     Kalabukú. La semilla del cambio

18.45 | Octubre CCC                     Full equip

19.20 | Octubre CCC                     Ella. El agua

20.00 | Cines Lys                     Tonantzin Guadalupe

20.10 | Octubre CCC                     El convenio i la máquina

20.55 | Octubre CCC                     Álef

21.20 | Octubre CCC                    It’s Consuelo

21.20 | Octubre CCC                    Royo. La manera

21.20 | Octubre CCC                     TrizRouge

21.20 | Octubre CCC                     Vitis vinifera

Dilluns 6 de maig

18.00 | Cines Lys                     Pepi Fandango

18.00 | Octubre CCC                     Valencia 22. City of Design

20.00 | Cines Lys                     Altea. La casa de la mar

20.00 | Octubre CCC                     Les mans del Genovés

Dimarts 7 de maig

18.00 | Cines Lys                     Lligams. Fils que cuiden la vida

18.00 | Octubre CCC                     Altea. La casa de la mar

20.00 | Cines Lys                     Eterna

20.00 | Octubre CCC                     Pepi Fandango

Dimecres 8 de maig

18.00 | Octubre CCC                     After Work

20.30 | Cines Lys                     Lligams. Fils que cuiden la vida

18.00 | Cines Lys                     Eterna

20.00 | Octubre CCC                     Manifesto

Dijous 9 de maig

18.00 | Cines Lys                     Bastarda

20.30 | Cines Lys                     Micrópolis

18.00 | Octubre CCC                     Manifesto

20.00 | Octubre CCC                     After Work

Divendres 10 de maig

16.00 | Cines Lys                     Micrópolis

16.00 | Octubre CCC                     Vika!

18.00 | Cines Lys                     Equipo Crònica. Arte de trinxera

18.00 | Octubre CCC                     Bastarda

20.00 | Cines Lys                     Libres

20.30 | Octubre CCC                     La canción de la noche

Dissabte 11 de maig

16.00 | Octubre CCC                     Libres Funció de comiat

18.00 | Cines Lys                     You Play My Father

18.30 | Octubre CCC                     La canción de la noche

20.00 | Octubre CCC                     Vika!

  

València, 12 de desembre de 2024

José Antonio Rovira Jover

President